CELEX: 32021R1096
Language: hu
Date: 2021-04-21 00:00:00
Title: A Bizottság (EU) 2021/1096 felhatalmazáson alapuló rendelete (2021. április 21.) az (EU) 2019/787 európai parlamenti és tanácsi rendeletnek az elegyek jelölésére vonatkozó rendelkezések tekintetében történő módosításáról

2021.7.6.   
               
               
                  HU
               
               
                  Az Európai Unió Hivatalos Lapja
               
               
                  L 238/1
               
            
         A BIZOTTSÁG (EU) 2021/1096 FELHATALMAZÁSON ALAPULÓ RENDELETE
         (2021. április 21.)
         az (EU) 2019/787 európai parlamenti és tanácsi rendeletnek az elegyek jelölésére vonatkozó rendelkezések tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendeletre (1) és különösen annak 50. cikke (3) bekezdésére,
         mivel:
         
                     (1)
                  
                  
                     Az (EU) 2019/787 rendelet jelentősen átfogalmazta a szeszes italok és a szeszes italok összetevőként történő felhasználásával előállított élelmiszerek gyártására és jelölésére vonatkozó egyes rendelkezéseket.
                  
               
                     (2)
                  
                  
                     Az (EU) 2019/787 rendelet 13. cikkének (3) bekezdése az egyetlen szeszesital-kategória követelményeinek sem megfelelő szeszes italokat eredményező keverékekre vonatkozó jelölési rendelkezéseket kiterjeszti az olyan elegyekre, amelyek a különböző földrajzi árujelzőkhöz tartozó szeszes italok kombinációjából vagy a valamely földrajzi árujelzővel ellátott szeszes italoknak a földrajzi árujelzővel nem rendelkező szeszes italokkal való kombinálásából származnak.
                  
               
                     (3)
                  
                  
                     Következésképpen az (EU) 2019/787 rendelet 13. cikkének (3) bekezdése szerint a szóban forgó rendelet I. mellékletében meghatározott szeszesital-kategóriák alatt szereplő előírt nevek vagy a szeszes italokra vonatkozó földrajzi árujelzők csak a szeszes ital előírt nevével megegyező látómezőben megjelenő alkoholtartalmú összetevők listáján tüntethető fel. Ez annyit jelent, hogy annak a szeszesital-kategóriának az elnevezése, amelybe az említett rendelkezés hatálya alá tartozó elegy tartozik, nem használható előírt névként. Az említett cikkben előírt egyetlen kivétel az ugyanazon földrajzi árujelzőhöz tartozó szeszes italokból készült elegyekre, illetve azokra az elegyekre vonatkozik, amelyekben a szeszes italok egyike sem rendelkezik földrajzi árujelzővel. Ez annyit jelent, hogy ezen elegyek leírásában, megjelenítésében és jelölésében használható az adott szeszesital-kategória elnevezése előírt névként.
                  
               
                     (4)
                  
                  
                     Az (EU) 2019/787 rendelet 3. cikkének 11. és 12. pontjában foglalt fogalommeghatározások szerint azonban az elegyek két vagy több, azonos kategóriába tartozó olyan szeszes ital kombinációját jelentik, amelyek összetételében csak kisebb eltérések vannak. Ezért az így előállított szeszes italok szükségszerűen ugyanabba a szeszesital-kategóriába tartoznak, mint az elegyítés előtti eredeti szeszes italok. Az említett rendelet 10. cikkének (2) bekezdése úgy rendelkezik, hogy az említett rendelet I. mellékletében foglalt szeszesital-kategóriák követelményeit teljesítő szeszes italoknak az adott kategória nevét kell előírt névként használniuk. E követelménynek megfelelően valamennyi elegy, és nem csak az említett rendelet 13. cikke (3) bekezdésének negyedik albekezdése által mentesített elegyek használhatják előírt névként annak a kategóriának az elnevezését, amelybe tartoznak.
                  
               
                     (5)
                  
                  
                     Ezért az (EU) 2019/787 rendelet 10. cikkének (2) bekezdéséből és 13. cikkének (3) bekezdéséből eredő, elegyekre vonatkozó jelölési kötelezettségek közötti következetlenség javítása, valamint a szeszes italok gyártói számára a jogbiztonság garantálása és a fogyasztók jogszerű tájékoztatása érdekében helyénvaló pontosítani az elegyekre – többek között a különböző földrajzi árujelzőkhöz tartozó szeszes italok kombinációjából vagy a valamely földrajzi árujelzővel ellátott szeszes italoknak a földrajzi árujelzővel nem rendelkező szeszes italokkal való kombinálásából származó elegyekre – alkalmazandó különös jelölési rendelkezéseket. Módosítani kell továbbá az említett rendelet 3. cikkének 3. pontját és 10. cikkének (7) bekezdését, amelyek hivatkoznak a jelölésre vonatkozó különös rendelkezésekre.
                  
               
                     (6)
                  
                  
                     Az (EU) 2019/787 rendeletet ezért ennek megfelelően módosítani kell.
                  
               
                     (7)
                  
                  
                     Az (EU) 2019/787 rendelet 51. cikkének (3) bekezdésével összhangban, valamint bármilyen joghézag elkerülése érdekében ezt a rendeletet 2021. május 25-től indokolt alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2019/787 rendelet a következőképpen módosul:
            
                        1.
                     
                     
                        A 3. cikk 3. pontja helyébe a következő szöveg lép:
                        
                                    „3.
                                 
                                 
                                    »utalás«: közvetlen vagy közvetett hivatkozás egy vagy több, az I. mellékletben meghatározott szeszes italok kategóriáiba tartozó előírt névre vagy szeszes italok egy vagy több földrajzi árujelzőjére – kivéve az összetett kifejezésekben vagy egy, a 13. cikk (2)–(4) bekezdésében említett, összetevőket tartalmazó felsorolásban szereplő hivatkozásokat – a következők leírásában, megjelenítésén és jelölésén:
                                    
                                                a)
                                             
                                             
                                                szeszes italtól eltérő élelmiszerek; vagy
                                             
                                          
                                                b)
                                             
                                             
                                                szeszes ital, amely megfelel az I. melléklet 33–40. kategóriájára vonatkozó követelményeknek;”.
                                             
                                          
                              
                  
                        2.
                     
                     
                        A 10. cikk (7) bekezdése első albekezdésének helyébe a következő szöveg lép:
                        
                                    „(7)
                                 
                                 
                                    A 11. és a 12. cikknek, valamint a 13. cikk (2)–(4) bekezdésének sérelme nélkül tilos az e cikk (2) bekezdésében említett előírt neveket vagy földrajzi árujelzőket használni az I. mellékletben foglalt vonatkozó kategória vagy a vonatkozó földrajzi árujelző követelményeit nem teljesítő bármely ital leírásában, megjelenítésén és jelölésén. Ez a tilalom azokra az esetekre is vonatkozik, amikor az ilyen előírt neveket vagy földrajzi árujelzőket olyan szavakkal vagy mondatokkal együtt alkalmazzák, mint a »hasonló«, »típusú«, »jellegű«, »készített«, »ízű«, vagy bármely más hasonló kifejezéssel.”
                                 
                              
                  
                        3.
                     
                     
                        A 13. cikk a következőképpen módosul:
                        
                                    a)
                                 
                                 
                                    a (3) bekezdés helyébe a következő szöveg lép:
                                    
                                                „(3)
                                             
                                             
                                                A keverékek esetében az I. mellékletben meghatározott szeszesital-kategóriák alatt szereplő előírt nevek vagy a szeszes italokra vonatkozó földrajzi árujelzők csak a szeszes ital előírt nevével megegyező látómezőben megjelenő alkoholtartalmú összetevők listáján tüntethetők fel.
                                             
                                          Az első albekezdéseben említett esetben alkoholtartalmú összetevők listáját a 10. cikk (6) bekezdésének e) pontjában említett kifejezések legalább egyikének kell kísérnie. Mind az alkoholtartalmú összetevők listáját, mind a kísérő kifejezést a keverék előírt nevével megegyező látómezőben, azonos típusú és színű egységes betűkkel kell feltüntetni, olyan betűmérettel, amely nem nagyobb, mint az előírt névhez használt betűméret fele.
                                    Ezenkívül az alkoholtartalmú összetevők listáján szereplő minden alkoholtartalmú összetevőnek az arányát legalább egyszer meg kell adni a felhasznált mennyiségek szerinti csökkenő sorrendben. Ennek az aránynak azonosnak kell lennie a keverék összes tisztaalkohol-tartalmában az általa jelölt tiszta alkohol térfogatszázalékával.”;
                                 
                              
                                    b)
                                 
                                 
                                    a cikk következő bekezdéssel egészül ki:
                                    
                                                „(3a)
                                             
                                             
                                                Elegy esetében a szeszes italon fel kell tüntetni az I. mellékletben meghatározott vonatkozó szeszesital-kategória tekintetében megjelölt előírt nevet.
                                                A különböző földrajzi árujelzőkhöz tartozó szeszes italok kombinációjából vagy a valamely földrajzi árujelzővel ellátott szeszes italoknak a földrajzi árujelzővel nem rendelkező szeszes italokkal való kombinálásából származó elegyek esetében a következő feltételek alkalmazandók:
                                                
                                                            a)
                                                         
                                                         
                                                            az elegy leírása, megjelenítése és jelölése tartalmazhatja az I. mellékletben meghatározott előírt neveket vagy az elegyítés során felhasznált szeszes italoknak megfelelő földrajzi árujelzőket, feltéve, hogy e neveket:
                                                            
                                                                        i.
                                                                     
                                                                     
                                                                        kizárólag az elegyben lévő alkohol-összetevők listáján tüntetik fel azonos típusú és színű egységes betűkkel, olyan betűmérettel, amely nem nagyobb, mint az előírt névhez használt betűméret fele; és
                                                                     
                                                                  
                                                                        ii.
                                                                     
                                                                     
                                                                        legalább egyszer az elegy előírt nevével azonos látómezőben tüntetik fel;
                                                                     
                                                                  
                                                      
                                                            b)
                                                         
                                                         
                                                            az alkoholtartalmú összetevők listáját a 10. cikk (6) bekezdésének d) pontjában említett kifejezések legalább egyikének kell kísérnie;
                                                         
                                                      
                                                            c)
                                                         
                                                         
                                                            az alkoholtartalmú összetevők listáján szereplő minden alkoholtartalmú összetevőnek az arányát legalább egyszer meg kell adni a felhasznált mennyiségek szerinti csökkenő sorrendben. Ennek az aránynak azonosnak kell lennie az elegy összes tisztaalkohol-tartalmában az általa jelölt tiszta alkohol térfogatszázalékával.”
                                                         
                                                      
                                          
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            2021. május 25-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 130., 2019.5.17., 1. o.